Anna Gavalda

**Anna Gavalda** (Boulogne-Billancourt, Île-de-France, 1970eko abenduaren 9a) idazle frantziarra da.

## Biografia 
Anna Gavaldaren aita bankuetarako sistema informatikoen saltzailea zen, eta amak marka handietarako bufandak sortzen zituen. Gavalda hipokhâgneko (literatur prestakuntza klaseak) ikaslea izan zen Lycée Molière-n 1990ean.

*Elle* aldizkarian zutabe bat idazten du haurrentzako liburuei buruz, eta Angulemako nazioarteko komiki jaialdiko epaimahaian parte hartzen du.

Bi umeren ama da eta Melunen, Sena eta Marne, bizi da, Parisetik 50 kilometrotara.

## Literatur ibilbidea 
Gavaldak frantseseko irakasle gisa lan egiten zuen bigarren hezkuntzan, bere ipuinen bilduma bat 1999an argitaratu zenean lehen aldiz, ''Je voudrais que quelqu'un m'attende quelque part* izenburupean, goraipamen kritikoa eta arrakasta komertziala jaso zituena, bere jaioterrian milioiaren hiru laurden kopia baino gehiago salduz eta 2000. urtean RTL-Lire Sari Nagusia irabaziz. Liburua hizkuntza ugaritara itzuli zuten, eta hogeita zazpi herrialdetan saldu zen.

Gavaldaren lehen eleberria, *Maite nuen* (*Je l'aimais*), 2002ko otsailean argitaratu zuten Frantzian. Bere ezkontzaren porrotak inspiratua, arrakasta literario handia eta salmenten arrakasta ere izan zen.

Anna Gavalda 2018ko martxoan agertu zen Afrikako hedabideetan, Literatura Elkarteen Sari Handien 2017ko edizioan (GPAL, Kamerungo sari bat) finalista gisa, Belles-Lettres kategorian izendatua *Fendre l 'Armor* izeneko ipuin bildumagatik.

## Lanak 
Anna Gavaldaren lanik esanguratsuenak:

*

### Eleberriak 
* *Ihesaldi politta* (*L'Échappée belle*)*.* Paris: France Loisirs, 2001, 128 or.  
* *Maite nuen* (*Je l'aimais*). Paris: le Dilettante, 2002, 216 or. 
* *Ensemble, c'est tout*. Paris: le Dilettante, 2004, 603 or. 
* *La Consolante*. Paris: le Dilettante, 2008, 636 or. 
* *Billie* Paris: le Dilettante, 2013, 222 or. 
* *La vie en mieux: deux histoires*, le Dilettante, 2014, 258 or. .

### Gazteentzako nobelak 
* *35 kilo esperatza* (*35 kilos d'espoir*), 2002an, *Je Bouquine* aldizkaria, 212. zk.
* *Un secret trop secret* / Arnaud Farinellerekin, liburuxka *Je Bouquine* aldizkarian, 2002ko urria. *Je Bouquine* aldizkariak antolatutako lehiaketa.
* *Ma vie, un poil plus belle*, *Je Bouquine* aldizkaria 259. zk., Bayard prentsa, 2005eko iraila. Marrazkigilea, Stéphane Gamain.
* *Cœur perdu, cœur trouvé*, *Je Bouquine* aldizkaria 305. zenbakia, Bayard prentsa, 2009ko uztaila, 4-15 or. Marrazkigilea, Christine Circosta.
* *Un été à la folie* Hogeita hamar egilek osatutako gorpu bikaina. *Je Bouquine*, 2014ko uztaila.

### Euskaratuak 
* *35 kilo esperatza* (*35 kilos d'espoir*). Alberdania, 2005. Itzultzailea: Jesus Mari Mendizabal "Bizargorri".
* *Maite nuen* (*Je l'aimais*). Alberdania, 2009. Itzultzailea: Xabier Payá.
* *Ihesaldi politta* (*L'Échappée belle*)*.* Alberdania, 2010. Itzulzailea: Jokin Muñoz.

## Egokitzapenak 
### Zinean 
* 2007 Claude Berriren *Ensemble, c'est tout* Audrey Tautou, Guillaume Canet eta Laurent Stockerekin.
* 2009 Zabou Breitmanen *Je l'aimais.*, Daniel Auteuil eta Marie-Josée Crozerekin.
* 2019 Arnaud Viarden *Je voudrais que quelqu'un m'attende quelque part*.

### Telebistan 
* 2009 *35 kilos d'espoir* . 90 minutuko filma Bénédicte Massietek eta France 3-k ekoiztua, Olivier Langloisek zuzendua, Adrien Hurdubae eta Gérard Rinaldirekin.

### Antzokian 
* 2010 *Je l'aimais'', Patrice Lecontek zuzendua, Atelier teatroa.

## Erreferentziak 
## Kanpo estekak 
* Le Dilettante